b"\n_START_ARTICLE_\nSetge d'Albarras\xc3\xad (1284)\n_START_SECTION_\nAntecedents\n_START_PARAGRAPH_\nAlbarras\xc3\xad era un senyoriu d'arrels musulmanes que formava part del Regne musulm\xc3\xa0 de Val\xc3\xa8ncia, quan un noble navarr\xc3\xa8s, del llinatge Azagra, va ajudar militarment el sobir\xc3\xa0 valenci\xc3\xa0. Com a pagament, el rei li atorg\xc3\xa0 el senyoriu d'Albarras\xc3\xad, i el va repoblar amb navarresos. La conquesta de Val\xc3\xa8ncia per Jaume el Conqueridor deix\xc3\xa0 el territori en un buit legal, que els senyors aprofitaren proclamant una mena d'independ\xc3\xa8ncia._NEWLINE_A la mort de Fernando de la Cerda, el fill gran d'Alfons X el Savi, confrontats els partidaris de San\xc3\xa7 i Alfons de la Cerda, el senyor d'Albarras\xc3\xad, Joan I Nunyez de Lara, va donar suport a Alfons amb el suport del Regne de Navarra i el Regne de Fran\xc3\xa7a, i pel tractat d'\xc3\x81greda de 1281, San\xc3\xa7 ced\xc3\xad a Pere el Gran la sobirania sobre la Senyoria d'Albarras\xc3\xad, un cop aquesta fos conquerida per Castella o Arag\xc3\xb3._NEWLINE_A la tornada del desafiament de Bordeus Joan Nunyez de Lara va posar un parany a Pere el Gran per fer-lo presoner per lliurar-lo al rei de Fran\xc3\xa7a i tamb\xc3\xa9 atacar l'Arag\xc3\xb3. El juny de 1283, Pere el Gran, que es trobava a Tarassona emprengu\xc3\xa9 una acci\xc3\xb3 militar a Navarra i Trevi\xc3\xb1o com a resposta de l'atac navarr\xc3\xa8s a Arag\xc3\xb3 en el qual es van conquerir i cremar diverses viles, entre elles el Castell d'Ull.\n_START_SECTION_\nLa Batalla\n_START_PARAGRAPH_\nL'hivern de 1284 mentre Joan I Nunyez de Lara es trobava a Trevi\xc3\xb1o cercant refor\xc3\xa7os navarresos per defensar-se dels aragonesos, que l'havien declarat la guerra arran de la seva tra\xc3\xafci\xc3\xb3 l'any anterior, \xc3\xa9s assetjada per Pere el Gran la vila d'Albarras\xc3\xad, que havia quedat ben defensada amb 200 cavallers._NEWLINE_De l'abril al setembre de 1284, els assetjants van construir un poblat en l'actual carrer de los Palacios perqu\xc3\xa8 els seus soldats estiguessin a cobert i m\xc3\xa9s c\xc3\xb2modes que en tendes o cabanes en vistes a passar all\xc3\xad l'hivern, per\xc3\xb2 no calgu\xc3\xa9 doncs Joan Nunyez de Lara, es va rendir i exiliar a Fran\xc3\xa7a.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nTot i els intents del seu fill Joan, la Senyoria d'Albarras\xc3\xad va passar a formar part del Regne d'Arag\xc3\xb3."